Diari Oficial de la Generalitat Valenciana


Sumari del DOGV 5472, del 16-03-2007 (2007/2087)

Notificació a Francisco Aznar Valero i altres de la sentència dictada en les actuacions del juí verbal número 1.003/2004.
-------------------------------------------------------------------------------------------------------------------------

### Dades del document

Número de DOGV
:   5472

Data del DOGV
:   16-03-2007

Secció del DOGV
:   IV. ADMINISTRACIÓ DE JUSTÍCIA

Número del document
:   2007/2087


Data del document
:   29-01-2007

Organisme emissor
:   Jutjat de Primera Instància Número 18 de València

Tipus de document
:   Edicte

Descriptors 

:   * sistema judicial

Jutjat de Primera Instància número 18 de València  
Judici: verbal 1.003/2004.  
Part demandant: Forjas Jayso, SL  
Part demandada: Francisco Aznar Valero, Disma Bus, SL, Mercurio i Consorci de Compensació d'Assegurances.  
Sobre: altres verbals   
En el judici a què es fa referència s'ha dictat la sentència que té l'encapçalament i part dispositiva que es diuen tot seguit:  
"Sentència  
València, 21 de juliol de 2005   
M.ª Carmen Brines Tarasó, magistrada jutgessa del Jutjat de Primera Instància número 18 de València, ha vist i oït les presents actuacions de judici verbal civil que se segueixen amb el número 1.003/2004, a instància de l'entitat Forjas Jayso, SL, representat per la procuradora María Luisa Fos, i assistit pel lletrat Miguel Guillot, contra Francisco Aznar Valero, assistit pel lletrat Cristóbal Lacomba, contra la companyia asseguradora Mercurio Seguros, representada pel procurador dels tribunals Jesús Palop i assistida pel lletrat Carlos Juares, contra el Consorci de Compensació d'Assegurances i contra l'entitat Disma Bus, SL, declarada en rebel·lia, i han resultat els següents:  
Vistos els articles esmentats i els restants aplicables de manera general i pertinent,  
Decisió  
Que amb l'estimació de la demanda interposada per l'entitat Forjas Jayso, SL, condemne Francisco Aznar Valero, l'entitat Disma Bus, SL, i la companyia asseguradora Mercurio, en forma solidària, a pagar al demandant la suma de 513,08 euros a què fan suma els danys causats al vehicle de l'actor, més l'interés legal de la suma esmentada en la forma determinada en el fonament jurídic tercer d'esta resolució; tot això amb la imposició de les costes del procediment a la part demandada. I desestime la demanda formulada per l'entitat Forjas Jayso, SL, contra el Consorci de Compensació d'Assegurances, la qual no pertoca, i absolc la part demandada esmentada de les peticions formulades en contra seua; tot això amb la imposició a la part actora de les costes produïdes.  
Contra la present resolució es pot interposar un recurs d'apel·lació per a davant l'Audiència Provincial, en el termini de cinc dies comptadors des de l'endemà d'esta notificació, de conformitat amb el que disposen els articles 457 i següents de la Llei d'Enjudiciament Civil 1/2000.  
Esta és la meua sentència, que pronuncie, mane i firme".  
Atés el desconeixement de l'actual domicili o residència de la part demandada, Disma Bus, SL, mitjançant la provisió de 29 de gener de 2007, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte al tauler d'anuncis del jutjat i en el butlletí oficial de la comunitat autònoma per a dur a terme la diligència de notificació de sentència.  
València, 29 de gener de 2007.- El secretari judicial: Jorge Granell Rodríguez.